ΚΑΝΟΝΙΣΜΟΣ (ΕΚ) αριθ. 150/98 ΤΗΣ ΕΠΙΤΡΟΠΗΣ της 22ας Ιανουαρίου 1998 για λεπτομέρειες εφαρμογής του κανονισμού (ΕΚ) αριθ. 2004/97 του Συμβουλίου για την πρόβλεψη ορισμένων κανόνων εφαρμογής για το ειδικό καθεστώς στις εισαγωγές ελαιολάδου καταγωγής Τυνησίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2004/97 του Συμβουλίου, της 9ης Οκτωβρίου 1997, για την πρόβλεψη ορισμένων κανόνων εφαρμογής όσον αφορά το ειδικό καθεστώς εισαγωγών για το ελαιόλαδο καταγωγής Τυνησίας (1), και ιδίως το άρθρο 4,

τον κανονισμό (ΕΚ) αριθ. 3290/94 του Συμβουλίου, της 22ας Δεκεμβρίου 1994, σχετικά με τις προσαρμογές και τα μεταβατικά μέτρα στον τομέα της γεωργίας που είναι αναγκαία για την εφαρμογή των συμφωνιών οι οποίες έχουν συναφθεί στο πλαίσιο των πολυμερών εμπορικών διαπραγματεύσεων του Γύρου της Ουρουγουάης (2), όπως τροποποιήθηκε τελευταία από τον κανονισμό (ΕΚ) αριθ. 1161/97 (3), και ιδίως το άρθρο 3,

Εκτιμώντας:

ότι μείωση του δασμού που προβλέπεται στο άρθρο 2 παράγραφος 2 του κανονισμού (ΕΚ) αριθ. 2004/97 εφαρμόζεται σε όλες τις εισαγωγές ελαιολάδου για τις οποίες ο εισαγωγέας προσκομίζει την απόδειξη, κατά την εισαγωγή, ότι επί της τιμής εισαγωγής έχει εισπραχθεί ο ειδικός φόρος εξαγωγής 7 ότι, για την εφαρμογή του προαναφερθέντος καθεστώτος, πρέπει να προβλεφθεί ότι ο εισαγωγέας προσκομίζει την απόδειξη της αποδόσεως στον εξαγωγέα του εν λόγω φόρου 7

ότι ο κανονισμός (ΕΚ) αριθ. 2146/95 της Επιτροπής (4), όπως τροποποιήθηκε τελευταία από τον κανονισμό (ΕΚ) αριθ. 1163/97 (5), σχετικά, μεταξύ άλλων, με τη μεταβατική προσαρμογή του ειδικού καθεστώτος των εισαγωγών ελαιολάδου καταγωγής Τυνησίας, προβλέπει τις διατάξεις που θα εφαρμοσθούν στο εν λόγω καθεστώς 7 ότι, λαμβάνοντας υπόψη τα μέτρα εφαρμογής που προβλέπονται από τον παρόντα κανονισμό, πρέπει να καταργηθούν οι διατάξεις αυτές 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Το καθεστώς που προβλέπεται στο άρθρο 2 παράγραφοι 2 και 3 του κανονισμού (ΕΚ) αριθ. 2004/97 εφαρμόζεται σε κάθε εισαγωγή για την οποία ο εισαγωγέας προσκομίζει την απόδειξη κατά την αποδοχή της δήλωσης της θέσεως σε ελεύθερη κυκλοφορία ότι επί της τιμής εισαγωγής έχει εισπραχθεί ο ειδικός φόρος και ότι έχει αποδοθεί ο φόρος αυτός στον εξαγωγέα μέχρι του ποσού που αναφέρεται στο άρθρο 2 παράγραφος 2 του εν λόγω κανονισμού, ο οποίος αφαιρείται κατά την εισαγωγή στην Κοινότητα.

2. Οι αποδείξεις κατά την έννοια της παραγράφου 1 πρέπει να παρέχουν ικανοποιητική απόδειξη στις αρμόδιες αρχές με την προσκόμιση οποιουδήποτε διοικητικού, εμπορικού ή τραπεζικού εγγράφου.

3. Κατά την έννοια του παρόντος κανονισμού, θεωρείται ως εξαγωγέας το άτομο που αναγράφεται στο πιστοποιητικό κυκλοφορίας των εμπορευμάτων EUR 1 της Τυνησίας.

Άρθρο 2

Ο κανονισμός (ΕΚ) αριθ. 2146/95 καταργείται.

Άρθρο 3

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Ιανουαρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 284 της 16. 10. 1997, σ. 9.

(2) ΕΕ L 349 της 31. 12. 1994, σ. 105.

(3) ΕΕ L 169 της 27. 6. 1997, σ. 1.

(4) ΕΕ L 215 της 9. 9. 1995, σ. 1.

(5) ΕΕ L 169 της 27. 6. 1997, σ. 4.